Cumberlandsaus

Cumberlandsaus er en kald og fruktig saus eller marmelade som ofte brukes til kaldt kjøtt. Sausen er tradisjonelt laget på basis av rips- eller bringebærgele som tilsettes vin, skall av appelsin eller sitron, løk og krydder. Krydderne kan være sennep, ingefær og kajennepepper.

Opphavet til sausens navn er uklart, også om det knytter seg til grevskapet Cumberland eller en bestemt person. Alexis Soyer (1810–1858) beskriver i 1846 en portvin-basert saus for villsvin, og som inneholder pomerans og sennep, men uten å gi den noe navn. Sausen hadde ifølge Soyer tysk opprinnelse.

Referanser 

Sauser